Twee vas vir aanval op BFN-egpaarPieter en Elsa Korvel. Foto: Facebook Twee verdagtes verskyn Maandag in die hof vir die aanval op Pieter (58) en Elizabeth (55) Kovler, wat op 19 Januarie op hul kleinhoewe in Bainsvlei naby Bloemfontein aangeval is. Ao. Zweli Mohobeleli, ŉ polisiewoordvoerder van die Vrystaat, sê die aanvallers is Vrydagaand omstreeks 23:00 deur die polisie se georganiseerdemisdaad- en taktiesereaksie-eenheid in hegtenis geneem ná ŉ intensiewe ondersoek. Albei is in Mangaung vasgetrek. Maroela Media het vroeër berig Pieter is twee keer geskiet en minstens 11 keer met ŉ mes gesteek. Elsa is met ŉ staalpyp en vuurwapen aangerand. Haar regterbeen en neus is in die aanval gebreek. Die twee mans het die egpaar vasgebind en ŉ matras oor hulle gegooi. Twee vuurwapens en ŉ kluis is tydens die voorval gesteel. Die egpaar sterk in die hospitaal aan. Die verdagtes, onderskeidelik 28 en 31 jaar oud, moet vandag in die Bloemfontein-landdroshof verskyn. Die drie vuurwapens en ŉ kluis is in hul besit gevind. Lees ook: BFN-plaasaanvalslagoffers sterk aan Egpaar op kleinhoewe in BFN aangeval